Realunionens magt var aftagende efter en række slag i løbet af de følgende årtier. I 1648 indledtes et større oprør blandt kosakkerne i den sydøstlige del af Unionen ([[Khmelnytskyiopstanden]] i det nuværende [[Ukraine]]). Opstanden resulterede i en ukrainsk anmodning om Zar-ruslands beskyttelse i henhold til [[Pereyaslavtraktaten]]<ref name="EB_Pereyaslav" />. Ruslands efterfølgende annektering af dele af Ukraine fortrængte gradvist den polske indflydelse. Det andet slag mod den polsk-litauiske realunion var en svensk invasion i 1655. Invasionen, "syndfloden", der er den polsk-litauiske betegnelse, var [[Karl 10. Gustav af Sverige|Karl X Gustavs]] reaktion på års konflikter med Realunionen. Den svenske invasion støttedes af [[Transsylvanien|transsylvanske]] tropper under ledelse af [[Georg II Rákóczy]] og [[Frederik Vilhelm den store af Brandenburg-Preussen|Frederik Vilhelm den store]] [[kurfyrste]] af [[Brandenburg-Preussen|Brandenburg]].
Filosofi Historie Kultur Tidligere_riger,_stater,_protektorater,_kolonier_og_lande Foreninger Organisationer